Cesarhanmun/geonobi-data huggingface dataset:
地名: 安山 (京畿道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 朔寧 (京畿道, 郡)
年: 1411.0

○賜臧獲二十口于朔寧郡。 上黨君
              李薆、靑原君
              沈淙上書, 請於神懿王后本鄕朔寧, 加給奴婢, 從之。
地名: 朔寧 (京畿道, 郡)
年: 1414.0

○京畿都觀察使報道內倂合縣邑事宜。 報曰: "龍仁縣以處仁人吏、奴婢移隷龍駒, 長臨則以臨江移隷長湍, 麻漣則以麻田移隷漣川, 安朔則以安峽移隷朔寧何如? 衿果則果川人吏、奴婢土著繁夥, 果川雖地窄人少, 在於路旁。 金陽則金浦、陽川人物雖等, 以境壤之勢, 陽川宜隷於金浦, 然陽川近於京城。 右件縣邑移排之處, 請賜議定。"
地名: 朔寧 (京畿道, 郡)
年: 1422.0

○朔寧敎導鄭孝溫妻, 故典書李勉養女也。 勉給孝溫妻奴婢, 後勉死, 其妻鄭氏又以族人前正郞尹江爲養子, 欲以勉奴婢與之, 孝溫訟於都官, 憤執尹江衣襟拳毆之, 鄭氏諭之使解, 孝溫以手揮之, 鄭氏仆地。 孝溫奸尹向妓妾綠鬟兒, 妄稱父病, 請告於觀察使, 到京不着衰服, 公然橫行。 江告于憲府, 憲府具辭請罪, 適承政院有故未得啓。 江謂: "刑房代言郭存中, 孝溫族人, 故稽留不啓。" 嗾鄭氏訴于憲府云: "存中矇蔽天日, 棄閣不奏。" 命下鄭氏及江于義禁府鞫之。 孝溫、鄭氏、江皆贖杖一百, 孝溫以聞喪匿不擧哀, 加徒一年。
地名: 朔寧 (京畿道, 郡)
年: 1455.0

○乙卯/世祖與右議政韓確、左贊成李思哲、右贊成李季疄、左參贊姜孟卿, 自議政府進闕, 與兵曹判書李季甸、吏曹判書鄭昌孫、戶曹判書李仁孫、刑曹判書李邊、兵曹參判洪達孫、參議楊汀、承旨等會于賓廳, 議曰: "惠嬪
              楊氏、尙宮朴氏、錦城大君
              瑜、漢南君
              &#x2497D;、永豐君
              瑔、同知中樞院事趙由禮、護軍成文治等謀亂, 黨與旣衆, 不可忽也。" 於是(合)
                〔闔〕
              司啓請曰: "錦城不懲前事, 猶潛結武士, 厚施黨與, 交結惠嬪、尙宮, 使養母懿嬪入處惠嬪宮, 其乳母聰明等潛常往來, 瑜亦往來, 又贈婢於尙宮, 交通問訊。 又與漢南、永豐及鄭悰, 相結惠嬪與尙宮, 自文宗朝擅權宮內, 不法之事不可枚擧。 又不待大臣宗室之議, 而擅以懿嬪之戚朴文規之女及瑜妻族崔道一之女, 欲立爲王妃而不得, 乃以中宮非己所立, 百計離間。 悰之潛事惠嬪及瑜, 衆所共知, 趙由禮亦其黨也。 臣等欲啓久矣, 其勢日甚, 念惟宗社大計, 豈宜以私廢公? 請亟明正其罪。" 從之。 命義禁府配楊氏于淸風, 尙宮朴氏于靑陽, 瑜于朔寧, &#x2497D;于錦山, 瑔于禮安, 悰于寧越, 收由禮告身囚之。 又收文治及李禮崇、申孟之、申仲之、申謹之、申敬之告身, 發邊遠充軍。 令宦官田畇傳于確等曰: "予幼沖不知中外之事, 致姦黨竊發, 亂萌未息, 今將以大任傳付領議政。" 確等驚惶曰: "今領議政悉摠中外諸事, 復傳以何大任乎?" 畇以啓, 魯山曰: "予自前日已有此意, 今乃計定, 不可改也。 其速辦諸事。" 確等合辭固請, 世祖亦涕泣牢辭。 畇入啓。 少選, 畇更出宣傳, 令 ‘尙瑞官將大寶入’, 諸大臣相顧失色。 又命趣之, 同副承旨成三問詣尙瑞司出寶, 令畇捧進于慶會樓下。 魯山出樓下, 召世祖, 世祖趨入, 承旨、史官隨之。 魯山起立, 世祖俯伏涕泣固辭。 魯山手執寶授世祖, 世祖辭不獲受之, 猶俯伏, 魯山命扶出。 世祖出至大君廳, 司僕官侍立, 軍士侍衛。 政府令集賢殿副提學金禮蒙等製禪位、卽位敎書, 有司備儀衛, 設軒架於勤政殿庭。 世祖具翼善冠、袞龍袍, 率百官詣殿庭受禪。 其禪位敎曰:

○左正言李崇元將本院議啓曰: "瑜身犯大罪, 只配朔寧, 猶爲太輕, 又移廣州, 上恩至重, 所當改心易慮, 今聞私通雜人, 不少戒懼, 請置於法, 其一時犯罪之徒, 亦按律科斷。 且鄭悰本以公主病上來, 病愈猶在京都, 亦爲不可。 請還於外。 且高山安置朴堧上言, 請歸葬亡妻于舊鄕而許之, 臣等意爲, 所在豈無葬地? 竊恐諸緣坐者, 據此蜂起, 苟望上恩。" 傳曰: "瑜處往來人已畫其數, 自外有出入者, 則此其邑守不能防制之過也。 然未知雜人謂誰, 其明言之。" 崇元啓曰: "姓名則未能的知, 或稱伴倘, 或稱奴僕, 數外之人頗多。 彼身犯大惡, 不曾懲戒, 請正典刑。" 傳曰: "瑜非身犯大逆, 廣州付處, 猶爲過矣, 伴倘奴僕出入主家何害? 鄭悰事, 予方商量, 朴堧事, 當從爾言。"
地名: 朔寧 (京畿道, 郡)
年: 1485.0

○庚申/上御宣政殿簷下視事。 右承旨安琛將刑曹啓本啓: "惠民署婢姜德捽其母內隱今頭髮罪, 律該斬不待時。" 應敎奇禶將刑曹啓本啓: "遂安囚金克孫、趙生强盜罪, 律該斬不待時。" 皆從之。 掌令李誼啓曰: "弘文館所言貪汙守令, 只罷職而不鞫問所犯, 未便。" 上曰: "若鞫之, 必憑問弘文館矣。 弘文之言, 以爲公論而聽之, 又從而憑問, 則是疑之也。" 靑松府院君
              沈澮啓曰: "無顯著贓汙之事, 而遽得其名, 不能自明, 悶默終身, 亦曖昧。" 李誼曰: "雖不憑問, 問其官衙吏則可知矣。" 不聽。 正言鄭綸啓曰: "全石童、李成孫皆不可用, 內官陞職, 有違《大典》。 臣等累啓, 皆未蒙允。 臣爲正言, 已三月矣, 所言之事一不見從, 恐有拒諫之漸。" 上曰: "臺諫之言, 豈皆可從? 凡事取稟於我者, 欲我裁斷也。 若予不能有所裁斷, 則臺諫寧自爲之也。 長番內官仕多者準職, 例事也。 又能通書, 則不得不陞職以勸之也。 全石童無他故也, 但其父醫員耳; 李成孫無推鞫案可考, 皆無實之言也。 故不聽, 爾何遽謂我拒諫乎?" 上又曰: "予聞京畿農事或有稍稔處, 卿等所聞何如?" 沈澮曰: "如朔寧、漣川、積城等處稍稔, 海邊則盡焦枯, 當於歲前賑給。" 李坡曰: "國家積儲有限, 農作時賑給尤緊。 歲前賑濟, 恐未可也。" 上曰: "民將餓殍, 則何忍坐視不救? 但京畿或有稍稔處, 救荒事監司可以處置, 其勿遣賑恤使。"
地名: 朔寧 (京畿道, 郡)
年: 1493.0

○己卯/受常參, 視事。 左副承旨權景祐將刑曹初覆啓本啓: "朔寧官奴莫同, 以刀刺官差孫石乙伊罪, 律該絞待時。" 上顧問左右。 領議政李克培對曰: "刃害官差, 擬律當矣。" 上曰: "律則然矣, 非故犯也, 更議處之。" 景祐又將刑曹三覆啓本啓: "靈巖囚白丁金山同與白丁金內隱同, 謀殺其妻奸夫卯山, 奪衣分用罪; 德山囚私奴莫山與物故鄭致山, 謀殺良人金仇叱同罪, 律該山同、內隱同、莫山, 竝斬待時。" 從之

○命召領敦寧以上與議政府、六曹、漢城府、臺諫, 議朔寧官奴莫同刃傷官差事。 盧思愼、尹壕、韓致亨、鄭佸、鄭文烱、柳輊、申浚、盧公弼、成俔、辛鑄、金克儉、申從濩、許琛、鄭敬祖、曺偉、金克忸、李德崇、許誡、朴元宗議: "莫同所犯, 非過誤可恕, 情甚暴戾, 律有正條, 依律抵罪鑑後。" 李克墩、丘致崐議: "莫同旣背本役, 又拒官差, 乃至刃傷, 情犯莫甚於此, 又律有正條, 似無生道。 但莫同之罪不至殺人, 近來强盜及殺人, 綱常所犯應死人外, 如此類或有減死者, 令該曹考例更議。" 李均、金壽童、姜詗、柳仁洪、洪瀚、柳崇祖、李世仁議: "莫同罪狀, 依律科斷爲便。" 傳曰: "群議當矣。 予意, 此人非欲殺人也, 只欲解其兄之縛, 故自拔佩刀, 先斷其索, 又刺肩以恐嚇之, 如欲殺人, 則何以先解其縛乎? 罪合於死者, 何可求生, 如欲求生, 當於此人施之, 更問之。" 思愼等僉啓曰: "斯人之犯, 正合於律, 殿下好生之德雖至, 然不可求生於斯人也。 投托於彼此, 情亦暴矣。" 柳輊曰: "臣初欲與克墩議同, 然正律明甚, 故不獻此議, 今聞上敎允當, 斯人可生可殺, 在上斷耳。" 傳曰: "古人云, 死者不可復生, 斯人雖投托於彼此, 不可以此議罪也。 原其情, 不過救其兄耳, 若施求生之道, 舍斯人而誰? 特減死。"
地名: 朔寧 (京畿道, 郡)
年: 1550.0

○壬午/傳于政院曰: "今觀京畿、淸洪、黃海道監司狀啓,
                【京畿, 今閏六月初七日, 大雨水漲, 廣州
                  三田渡、楮子島等處, 頹落人家十餘區, 沈水百餘區, 高陽郡(上)
                    〔山〕
                  崩沙汰, 人家漂落頹落處頗多, 私奴莫失家, 則山水衝破, 財産漂失, 馬匹溺死。 竹山縣水邊人家, 漂去無存, 朔寧郡居民高漢湜漂流, 妻及子二名壓死, 趙義江家亦漂失, 夫妻及子竝四口壓傷, 長湍府山底居人家九戶, 於主山頹落時, 竝全家覆沙, 男女九名, 牛馬六匹, 男女三名壓傷。 淸洪道
                  淸風、丹陽、(惟薪)
                      〔維新〕
                    
                  、槐山等郡, 川渠暴(張)
                    〔漲〕
                  , 漂流人家。 黃海道今(潤)
                    〔閏〕
                  六月初七日大雨, 牛峯縣山底居朴順同等三戶, 男女十四人, 盡數漂沒, 李孫家女一口、兒一名、大牛一隻壓死, 朴山等十三家, 漂流於沙汰, 平地家山皆水沈。】
              各道水災, 無處不然。 何自以致, 罔知攸措。 其下書于各道監司, 川反浦落覆沙等處, 及人物漂流、壓死、壓傷等事, 令都事更爲親審, 詳悉馳啓, 另加賑救。"
地名: 朔寧 (京畿道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 朔寧 (京畿道, 郡)
年: 1711.0

○戊辰/初, 大臣筵白請典獄罪人尹震興、張千連, 移送禁府。 開坐推問, 則震興供辭稱: "六月間同囚張千連, 忽有慷慨之色, 問其故則以爲: ‘掛書事, 有與外人相通與知之端, 而末由告達。’ 若問千連, 渠當直陳。" 千連供辭以爲: "壬午九月, 壯義洞士人李盛蕃, 以谷山田稅防納事被囚, 同在一間, 患厲幾死, 故爲之晝夜救護, 情義不泛。 盛蕃蒙放之後, 軫其救療之情, 或存問兼饋食物。 今三月十三日, 以受刑事, 將往刑曹, 逢盛蕃之子方億於惠政橋。 方億追到饋酒, 極致慇懃, 仍言汝勿慮死。 必有可生之日。’ 乃附耳語曰: ‘吾父子相議, 將有掛榜事。 若成事, 則汝當見放。’ 問掛榜何與於見放乎? 方億揮手止之曰: ‘愼勿出口。 前冬以海浪賊事, 有騷屑。 此際掛榜, 則人心益增洶擾, 國內大亂, 獄隨以空虛, 豈非可生之道乎? 若見脫, 須訪我於坡州, 覓去糧資。’ 五月初三日, 又使其奴白伊, 到獄門外, 遺十葉錢, 語以其事已成, 汝幾何在囚也? 六月, 始以此事, 言於震興矣。" 禁府啓請, 使捕廳拿問盛蕃、方億、白伊等。 從事官回告以爲: "盛蕃年前身死, 厥子名非方億, 乃方燁, 所居非坡州, 乃富平。 盛蕃之奴, 元無白伊爲名之人。 坡州、富平兩處, 分送羅將, 盛蕃父子及其奴白伊, 使之搜覓矣, 旣而李盛蕃爲名人, 自坡州拿來, 奴白伊自富平捉來, 而富平府馳報, 方燁之父非盛蕃, 乃後蕃, 而今已身死, 方燁則適往他處, 其母及弟方杰捉送云。" 推問李盛蕃及白伊, 則盛蕃以爲: "本以坡州校生, 元無以防納事被囚之事, 且與張千連元不識面。 尙未娶妻, 何以有子? 又不知白伊爲名之人。" 白伊以爲: "本以新門外士人李昌門之奴。 所謂李方億, 今始初聞。" 禁府請使兩人, 與千連面質, 則千連曰: "此非吾所告之李盛蕃及白伊也。 漢城府考出帳籍, 則李盛蕃只於己卯入京籍, 而率子方燁、方煜。 辛卯富平戶籍, 則邦燁爲主戶, 父名書以後蕃, 白伊則元無載錄於率下。 推問方燁之母, 則以爲: "夫盛蕃, 以谷山田稅防納事被囚, 乙酉蒙放, 己丑身死。 夫生時似有改名後蕃之事, 而不能詳知。 子名實邦燁, 而所謂方億, 今始初聞。 邦燁, 今秋以木花貿易, 出往湖西、海西間。" 禁府啓放白伊, 又請拿盛蕃嫡兄恒蕃, 驗問盛蕃改名曲折, 生死虛實。 恒蕃以爲: "成蕃果其孽弟, 而庚辰以田稅防納事, 被囚, 乙酉蒙放。 己丑往朔寧, 爲火賊所刃殺, 而此乃叛奴輩所爲, 討捕營緩治其事, 故其子邦煜, 擊皷訟冤, 事下刑曹。 名字相左事, 渠以被罪見囚爲恥, 果以後蕃改名, 邦燁則九月, 下往海西, 白伊則族人李昌門之奴, 非邦燁之奴也。 禁府取考刑曹所在邦煜擊皷推案, 則盛蕃之死, 明白矣。 以此更推於千連, 則以爲方億改名與否, 盛蕃死生, 非渠所知, 今三月, 方億戴黑笠着道袍, 以父子相議掛榜事, 分明言說, 若與面質, 則可以立辨。 未幾邦燁拿來推問, 則以爲: "其父盛蕃, 以田稅事被囚, 辛巳移禁府, 甲申還囚, 乙酉蒙放, 己丑身死。 千連所謂壬午云云, 年歲相左。" 又以爲: "渠於今年正月, 往甕津, 止接於邑內崔迎善家, 三月初十日離發, 十七日直歸富平。 甕津距京, 乃五日程, 十三日逢着之說, 萬萬無據, 奴名元無白伊, 則使白伊傳語者, 亦甚孟浪, 且所謂方億之名, 今始初聞。" 禁府請使面質, 則千連以爲: "伊時對話之狀, 罪人鄭八翼參見矣。" 禁府推問八翼, 則以爲: "啓下罪人, 與刑曹罪人, 元無一時上曹之規。 渠則自是啓下罪人, 元不與千連同往刑曹, 豈有參見之理乎?" 至是, 判義禁崔錫恒筵白曰: "千連所供, 違端甚多。 且渠以三月十三日, 將受刑上曹時, 逢着方億爲言, 而取考刑曹文書, 三月內千連無一番上曹之事。 似當請刑。" 上敎以此與李振海有異, 虛則爲誣告, 不當自本府按治, 設鞫可也。 及設鞫, 千連不肯卽服, 震興則以爲: "千連至以諺書, 成給手標, 故不得不發告。" 鞫廳先請刑推千連, 千連受刑第一度承服, 而震興同謀設計之狀, 現露於其招。 又請刑推震興, 震興施威次承服。 千連結案曰: "曾與李盛蕃, 同在獄中, 稔知其能文善書, 故設計之時, 不意其已死, 言于尹震興曰: ‘方以掛書事, 朝家有購捕之擧, 而死囚之發告者, 亦許免死云。 此必如盛蕃能文者所爲也。 乘此發告, 或可免死云, 則震興曰: ‘汝言然矣, 但不可只憑汝言, 發此大事。 須以文字成標’ 云, 故果爲成給諺文手標, 使震興呈狀矣。 前招內, 盛蕃父子掛書事, 及三月十三日上曹時, 與方億接話, 八翼參見等說, 俱是虛妄的實。" 震興決案, 亦以爲死中求生之心, 不能無動, 故果許發告, 而若受手標, 則事成可以受賞, 歸虛亦足爲免死之證, 以此受其標文而呈狀。 當初同謀誣人惡逆之狀, 的實。 千連、震興, 依受敎及《大典》, 不待時斬, 籍沒家産。
地名: 朔寧 (京畿道, 郡)
年: 1726.0

○諫院
                【正言柳謙明。】
              申前啓, 不允。 又啓曰: "元老大臣之疏, 辭嚴義正, 切中時病, 今之在三司者, 固當愧服摧謝之不暇, 而修撰金相奭, 陳疏引咎也, 敢以指斥非常, 語意深緊爲說, 有若元老, 眞有深緊底意思, 强斥不當斥之人者然。 徒事自明, 語不愼擇, 請修撰金相奭罷職。" 又劾: 全羅兵使申命仁, 物議喧騰, 彌縫冒赴; 朔寧郡守崔守迪, 査事收殺, 急急還任, 復對吏民, 恬不爲恥; 前掌令李滋, 笑罵從他, 麤鄙莫甚。 申命仁、崔守迪, 幷請罷職; 李滋令銓曹, 更勿檢擬臺望。 前郡守洪重權之子頤輔, 遭其叔母之喪, 未及棺歛, 忘哀赴試。 禮定朞年之服, 律有陳試之文, 而頤輔視猶母若路人, 棄禮律如弁髦。 不可以人微而置之, 請洪頤輔, 亟令有司, 考律科罪。 前縣令李衡秀, 與其弟德秀, 俱入於僞勳, 都監以德秀之得預於虎賊會盟軸, 書寫官濫紆贈典, 以榮其父, 募得外方官奴婢之富饒者, 勒定高價, 迫令贖良。 及其削勳之後, 免賤者亦皆還賤, 而所(懲)
                〔徵〕
              贖價, 無意備償, 威喝驅逐, 使不得接跡, 聚會不逞之輩, 情狀叵測。 請李衡秀遠地定配, 令攸司覈出贖錢, 一一徵給, 無令小民呼冤。" 批不允。 崔守迪、李滋、李衡秀、洪頤輔事, 依啓。
地名: 安城 (京畿道, 郡)
年: 1408.0

○夜, 下平壤君
              趙大臨于巡禁司。 睦仁海, 金海官奴也, 眇而善射。 初爲李濟家臣, 濟死, 事上于潛邸, 常不離側。 由是得拜護軍。 其妻, 卽大臨家婢, 夤緣出入, 大臨亦待之厚。 仁海揣大臨年少而騃, 可陷之以圖富貴, 嘗密謂大臨曰: "興安君以駙馬掌禁兵, 但無素備, 遂至束手就擒, 今掌軍摠制之中, 出於不意生變者, 可畏。 他皆宿將, 能臨時應變, 獨公不閑軍事, 誠宜預圖制置之術。" 且曰: "設有生變者, 吾當盡力助公。" 又曰: "凡更事之將, 將圖不軌, 必張陽傘於闕門, 使內外相阻, 上不得制其外, 下不得通于上, 拘執宦官, 矯旨出納, 盡誅入直將相代言, 則雖君王將如何?" 大臨以謂助己。 仁海自懼前言之洩, 謀殺大臨以滅口, 謂李叔蕃曰: "平壤君懷二心, 欲擧兵害公及權跬、馬天牧, 謀不利於王室。" 且言: "大臨嘗謂古有婦翁, 與其女言壻之過失, 女子告其夫, 反殺婦翁。" 蓋欲激上怒也。 叔蕃密以聞, 上召問仁海曰: "汝言, 豈足信哉! 且大臨年少, 豈敢如此! 果爾, 必有主謀者。" 仁海欲實其言, 謂大臨曰: "近日帶甲數十人, 會于景福宮北幽僻處, 欲害公, 公宜勒所管兵馬捕之。" 大臨曰: "然則當與安城君議之。" 仁海曰: "不知是某軍甲士, 豈可告之?" 大臨曰: "然則當啓聞。" 仁海曰: "備知賊謀, 然後方可入傳。 且以如此事, 輕易入傳, 則後有所聞, 誰敢以告于公者? 且事變危急, 欲取上旨, 恐致漏洩, 先發後聞可矣。" 大臨然之。 上命大臨行醮于昭格殿, 以觀其志。 大臨不知, 辭以犯染, 上頗疑之。 仁海又謂前護軍陳原貴曰: "平壤君欲有所爲, 汝可隨我以觀。" 遂引原貴至大臨家, 大臨果謂仁海曰: "亂雜橫行七八人, 如何捕得?" 仁海卽對曰: "正與吾所云興安君事相似, 宜與上下交親者議之。" 大臨曰: "吾別無交親者。" 原貴退。 仁海又誘大臨曰: "擧事不可不與通儒議之。 大人所識儒相誰歟?" 大臨曰: "唯趙庸耳。" 仁海曰: "盍召諸?" 大臨信之, 乃召庸, 庸辭, 固要乃至。 迎入寢室, 告之故, 庸曰: "啓于上歟?" 大臨曰: "未也。" 庸勃然曰: "爲人臣, 聞如此之言, 奔告于上, 職也。 況駙馬乎?" 大臨赧然曰: "未知其實故耳。" 庸曰: "告于上則虛實, 乃上之所決正也, 公宜速啓聞。" 遂趨出, 將詣闕, 仁海使人拘庸於道, 使不得自明, 馳告叔蕃曰: "趙庸今在平壤君家, 定是謀主也。 平壤若擧事, 則予騎白馬以從。 若與大人之兵相遇者, 願戒軍士使識我, 我能奮劍斬平壤矣。" 庸伺間得脫, 馳詣闕啓其狀, 上曰: "吾已知之。" 日向晩, 大臨詣闕啓曰: "聞有草竊在景福宮北, 臣欲捕之, 願賜臣馬兵。" 上曰: "爾焉能捕賊!" 大臨對曰: "臣能之。" 上佯應曰: "可。" 大臨又借甲士于入番摠制延嗣宗, 嗣宗承密旨, 以前護軍許權等二十三人畀之。 上謂叔蕃曰: "大臨若發兵有所向, 可於卿家放照天火, 我吹角以應之。" 乃謂知申事黃喜曰: "聞平壤欲謀叛, 毋使闕內浮動擾亂。" 喜對曰: "誰爲謀主?" 上曰: "趙庸。" 喜曰: "庸之爲人, 弑父與君, 亦不從也。" 日暝, 仁海促大臨捕賊, 大臨率軍士被甲上馬, 問仁海曰: "賊何在?" 曰: "在南山
              馬摠制家傍。" 大臨欲向南山, 纔出門, 叔蕃覘知之, 放照天火, 上於闕內吹角。 大臨疑闕內有變, 謂軍士曰: "將何之?" 軍士皆曰: "聞角聲會闕門, 軍令也。" 仁海强之曰: "當直向南山耳。" 意欲大臨遇叔蕃於路, 以實其欲害天牧之說, 且使叔番之軍擊殺大臨也。 大臨不從, 遂馳向闕門。 大臨至闕門, 見甲兵塞路, 將下馬, 仁海固禁之, 欲以示其叛狀, 大臨徘徊下馬欲入, 門者止之。 仁海先入, 宣言平壤君被甲發兵向闕矣。 於是, 上使摠制權希達, 執大臨至殿庭, 脫其甲冑, 敎之曰: "聞爾欲作亂, 可往巡禁司辨明。" 乃令巡禁司兼判事趙涓等, 以甲騎擁致之獄, 卽命贊成事尹柢、大司憲孟思誠、刑曹參議金自知、左司諫柳伯淳、承傳色朴英文、同巡禁司兼判事李稷等, 鞫大臨發兵之故、首謀之人。 三問猶不知所言, 乃逮趙庸訊之。 巡禁司杖大臨一次二十下, 問其叛狀, 猶不承, 乃使副司直崔揆啓其故, 且請令與仁海對面案驗, 上曰: "趙政丞, 開國元勳, 我重其父, 以其子爲駙馬, 何嘗受一撻者乎? 大臨如有所謀, 則雖不加刑, 何不告其實? 如其不告, 强刑取招, 何快於心哉? 可令與仁海隨宜對問, 不必加杖, 然暫加刑杖, 必露其實。" 且使揆傳旨于大臨曰: "汝旣不孝我, 我何惜汝! 汝雖當死, 要令聲譽不惡, 須告首謀之人以自明。" 揆傳旨失實, 問事官又杖大臨至六十四下, 猶不承曰: "但爲仁海所誘, 欲捕賊人, 更無異心。" 巡禁司以啓, 乃遣知申事黃喜, 與巡禁司臺省訊問仁海, 下杖十餘, 仁海果服其誣陷大臨之實, 陳原貴亦證仁海說誘之辭, 事乃得明。 大臨始悟曰: "昨日吹角, 乃爲我也。" 上聞之驚歎曰: "昔丙吉知漢
              宣帝之無辜, 遂保護之。 今大臨受杖, 何無一人察其情者?" 遂釋大臨及庸。
地名: 安城 (京畿道, 郡)
年: 1413.0

○開西箭門。 風水學生崔揚善上書曰: "以地理考之, 國都藏義洞門與觀光坊東嶺路, 乃景福宮左右臂也。 乞勿開路, 以完地脈。" 從之, 命政府開新門於城西, 以便往來。 政府相之, 或言: "安城君
              李叔蕃家前有舊路爲宜。" 叔蕃言: "仁德宮前有小洞, 可開路置門。" 政府從之, 憚叔蕃也。 命以各司奴, 栽松于藏義洞。
地名: 安城 (京畿道, 郡)
年: 1415.0

○置各司奴婢刷卷色。 初, 安城君
              李叔蕃啓: "公處奴婢, 各司員吏或不能推刷, 隱匿不現者有之; 被罪屬公之後, 其本主容隱使喚者亦多。 乞立刷卷色, 公處奴婢一皆推刷, 改置新籍。" 從之。 乃以贊成柳廷顯爲都提調, 前判書黃喜、漢城尹李安愚爲提調, 知承文院事尹淮、議政府舍人趙瑞老等八人爲別監, 以臺諫各一員參聽。 其有大小人民冒占屬公奴婢者, 依今年四月敎旨施行。
地名: 安城 (京畿道, 郡)
年: 1427.0

○司憲府劾請: "吳乙濟嘗守安城, 亂政多犯法令, 罪律應從重杖一百, 吏典爲首, 減一等, 杖九十。 部民前千戶孫光衍, 使奴子告訴乙濟變易姓名, 罪杖八十。" 命各杖六十。
地名: 安城 (京畿道, 郡)
年: 1428.0

○禮曹訪京外孝子順孫節婦以啓: "京城東部人幼學韓允雍, 大司成黃鉉女壻也。 性厚直, 父皐早歿, 事其母至孝, 晨而省, 午而問, 昏而定, 問衣燠寒, 隨節以供衣服。 一日三進母家, 雖雨雪不廢。 其侍側也, 溫言和色, 以安母志爲心。 或得珍味, 雖少必以饋母, 若有疾, 必嘗藥以進, 色憂達曙不寐。 中部人幼學李成蹊, 司直元之獨子也。 不離親側, 怡色柔聲, 出告反面, 晨昏定省, 不敢違志。 親得疾經年, 成蹊不食甘旨, 憂念不弛, 旁求藥餌, 盡誠治療。 二親連逝, 居憂六年, 一依《家禮》。 及返魂, 成影幀, 朝夕奉獻不怠, 薦新物以時, 誠孝至今如一。 家失火, 書籍貲産, 盡爲所燒, 先奉影幀以出, 俾免於火。 前錄事全忠禮, 父死, 寢苫枕塊, 唯歠糠粥, 不嘗美味。 喪畢, 奉神主, 朝夕必祭。 又事其母, 順志不違, 出告反面, 晨昏定省, 有疾則藥必先嘗, 如此至老不改。 京畿
              長湍人幼學裵弘湜, 母死, 不食三日, 大斂始食粥。 廬墳三載, 寢苫枕塊, 祈寒暑雨, 侍墓側終日, 旌表其門閭。 及父歿, 哀毁踰前喪。 安城人學生宋倫有兄三人, 倫以季子, 廬墓三年畢, 結廬墓傍, 素食省侍者, 又四年。 原平人幼學尹興智, 父死, 不食累日, 喪事一依《家禮》, 守墳三年, 歠粥不食菜果, 手自炊爨, 以供朝夕。 學生林自秀, 父死, 廬墳三年, 歠粥, 不寢茵席, 朝夕手自炊爨。 抱川人前廣興倉副丞鄭冕, 父母連逝, 廬墳六年, 與弟親負石, 築墻成砌, 晨夕必哭。 分奴婢貲産必均, 不敢以一毫加於己。 且泣曰: "生子願有室者, 父母之心也, 而二弟俱未得婚, 何以爲生?" 遂以己所分得貲産土田奴婢加給。 忠淸道
              大興人學生金順、前司正金可畏, 兄弟也。 遭父母喪, 歲適大饑, 順守母墳, 可畏守父墳, 織屨易粟, 躬自炊爨, 以終三年。 溫水人任山壽, 父母歿, 日擔土成墳, 守墳哭泣終六年, 每遇朔望必祭。 全羅道
              順天人幼學鄭江, 母歿, 父娶後妻。 江之家距父家五里許, 日三往問安, 雖盛暑雨雪不廢。 父日掃庭宇, 江每曉先父未起, 躬自灑掃, 以代其勞, 父在未嘗遠遊。 每鄕人宴集, 過時輒歸, 勸之留, 則曰: "未知家尊安否, 敢辭耳。" 嘗佩一囊, 得異味必盛之, 歸遺其父, 孝誠終始不懈。 父死, 食粥寢苫, 廬墓三年。 慶尙道
              咸昌人金難, 所居屋僅一間, 一日失火, 其母病不能起。 難冒火抱母以出, 俱爲火所爛, 母三日死, 難經年得愈。 蔚山人生員宋滔, 父母俱患宿疾, 侍藥十餘年, 父母間一歲連歿。 滔親負土石, 營墳喪制, 一從《家禮》, 不用浮屠法。 立祠堂以安神主, 焚香晨謁, 以時祭之, 得新物輒獻。 宜寧人前司正朴成德年九歲喪父, 及長遷葬, 白衣素食, 追服三年。 母年今七十三歲, 素患風疾, 成德侍藥不離側, 具甘旨以供。 或因軍務經宿於外, 則曰: "母老矣。" 不食魚肉。 居昌人幼學劉安, 年十五父歿, 身自炊爨, 以供朝夕, 擔土石營墳, 廬居三載, 終不怠。 母死, 又廬墓三年, 哀痛如父喪。 大丘人前散員張恃, 父歿旣葬七日, 始歠粥, 不食菜果, 苫塊以居, 不結廬。 執炊爨, 擔土石, 無不親躬, 哀慕三年, 常如侍殯之日。 母歿, 又廬墳三載。 一日夕奠, 有虎來吼, 略無懼色, 不去墓側。 黃海道
              白川人韓箕斗, 執心廉直, 父歿, 廬墓三年, 事母盡孝。 瑞興人幼學李甲耕, 母歿守墳, 伐木耕田, 以供朝夕。 父又沒, 連六年廬墓。 咸吉道
              北靑人前司直李甫家、學生申汝和, 竝居父喪, 守墳三年。 平安道
              撫山人學生金汝貴, 父母之喪, 俱守墳三年, 歠粥。 學生李天瑞, 父死廬墳, 得疾方劇, 不替朝夕, 以終三年。 江西人前正設判官朴侃, 以獨子守兩親墳各三載, 躬自炊爨供朝夕, 時至則哭泣盡哀。 每歲春秋, 親擔土加塚。 京畿
              安城人書雲正鄭均妻許氏, 年三十六夫歿, 守信以居, 日供甘旨, 以養其母。 每遇俗節及己生晨, 必獻壽。 癸卯甲辰年間, 疫疾大熾, 蒼赤亦臥, 許氏不畏病, 具饌奉母如平時, 己與母俱無恙。 後母死, 葬于家北, 朝夕必祭, 出告反面。 京城南部人司宰副正金允和妻李氏, 夫歿葬于抱川, 守墳三年。 京畿
              積城人節制使洪尙直妻文氏, 夫歿廬於墓側, 朝夕上食, 至大祥暫不離墓側, 制已終, 不忍遠離, 居近里, 每遇朔望及俗節必祭之。 忠淸道
              公州人學生朴漢生妻鄭氏年二十, 夫棄之, 娶他妻, 父母欲嫁之, 不從。 年三十, 其夫死, 父母又欲嫁之, 又不從。 洪州人監務李仲贇妻林氏, 早喪夫守節, 母歿守墳三年。 少監朴孟文妻趙氏年三十九夫歿, 守墳三年, 母歿又守墳。 全羅道
              全州人幼學崔以源妻李氏, 年十八夫死, 請于父母, 葬家側。 家甚貧, 賣貲産以供朝夕, 終三年後, 父母欲奪志, 日已定, 亡走舅姑家, 終守其節。 及第金九淵妻李氏, 年二十六夫歿, 居于近墓之地, 朔望必親祭, 隨母居十三年, 不進酒肉, 或時製襪, 燒于墓前, 如事存焉。 南原人戶長梁佃妻, 年二十八夫歿, 父母欲嫁之, 以誓自守, 不食魚肉葷菜。 潭陽人學生崔有龍妻, 年四十四。 歲戊辰倭寇大至, 有龍赴內廂防禦, 妻携二幼子, 匿巖下草莽中, 賊刦欲淫之, 固拒不從, 賊以槊刺殺之。 適隣人匿其傍, 見而哀之, 賊退收屍而葬。 濟州人中樞院副使李沈妻文氏, 年十九而嫁, 居三年, 沈如京, 無子獨居。 沈歿, 欲娶者多, 固守其節。 旌義人職員石阿甫里介妻無命, 年二十而嫁, 居九年夫死, 無子無父母奴隷, 甘心窮餓, 求婚者衆, 終不改節。 慶尙道
              慶州人茶房別監余伯壎妻尹氏年十九, 夫死無子, 又無奴僕, 家甚貧, 朔望親奠, 號泣終制。 其母欲奪志, 亡走舅姑家, 以全其節, 後服舅喪三年不怠, 至今奉祀。 黃海道
              谷山人知郡事李台慶妻姜氏年二十九, 台慶歿, 三年後四時祭享必誠。 判事曹允明欲娶之, 斷其髮不從。 象山君之子姜鎭又欲娶之, 及門亡匿, 又斷其髮, 親屬屢禁, 卽如京, 久之乃還, 供時祭如舊。 平安道
              陽德人幼學尹元常母, 年三十二夫死, 服喪三年, 每遇朔望祭, 不離墳側哀號。 有六子皆幼, 身親薪水之勞, 零丁獨居, 母與親族强欲奪之, 固拒之, 養姑二十年至孝, 姑歿斬衰三年。 撫山人記官乙奉母, 年三十三夫死, 喪三年畢。 母與親族欲奪志, 不從。 母年八十九, 奉養益虔。 夫死二十年, 每遇忌日, 輒被髮痛哭。 慶州訓導官尹統, 方在孩提父死, 及長, 每以不及事父爲恨, 事祖父如事父。 閔祖父年老, 侍側日短, 辭職歸, 晨昏定省, 常不離側, 奉養務適意。 及歿, 哀號不已, 廬墓傍, 蔬食二年, 時祭盡誠敬, 事之如生焉。" 命下吏曹。
地名: 安城 (京畿道, 郡)
年: 1434.0

○司憲府啓: "故知安城郡事李稔無子, 以川寧鄕吏之女善非爲妾有孕, 稔喜曰: "生男也, 名曰天錫。" 果生男子, 以天錫名之。 稔時病不能起, 扶起, 使婢抱天錫, 詣祠堂見之, 踰年稔死。 稔之姪李耋、尹自堅ㆍ彌堅等, 僞造稔遺書, 分給奴婢于稔妻權氏及耋、自堅、彌堅、自堅之妹參判李孟畛、察訪金叔儉等妻, 極論善非平日不順之狀, 天錫計以孕産之月, 亦非吾子也。 自堅等會于孟畛妾家僞造, 其僞造之事在赦前, 難以罪之, 謂天錫非稔子之罪, 在赦後。 自堅等, 律當杖九十、徒二年半。 權氏爲從, 杖八十、徒二年。" 上曰: "權氏罪雖可憎, 非奸事, 不可杖之也, 徒杖皆贖之。 孟畛, 大臣也。 雖曰不知其書造於妾家, 其妻在受奴婢之例, 將何顔立於朝乎? 收職牒。 金叔儉, 幷收職牒。"
地名: 安城 (京畿道, 郡)
年: 1440.0

○丁丑/前判漢城府事許周卒。 周字伯方, 一字伯公, 慶尙道
              河陽縣人。 養于舅監察大夫崔宰之家, 宰奇其氣度曰: "此兒不凡。" 初以蔭補官, 歷遷至典法正郞。 時權臣有訟奴婢者, 周知其曲, 將欲斷之, 長官逼於勢陰庇之, 周守法不阿, 長官洩其議。 權臣屢至周私第, 卑辭請之, 周竟不從, 權臣深銜之, 及爲政(訪)
                〔房〕
              提調, 乃罷周職。 歲乙丑, 出知襄州事。 時倭寇充斥, 民不安業, 皆竄匿山谷以避之。 周下車, 卽築邑城, 備禦有制。 戊辰, 又知安城郡事, 吏民畏服。 秩滿, 除開城少尹。 庚午, 再遷司憲掌令, 尋除工部摠郞。 時田法大毁, 豪勢兼幷, 公廩虛竭, 擇朝臣剛明公正者釐正之, 擢周
              京畿右道廉問計定使。 辛未, 遷戶曹摠郞, 壬申, 仍爲其道按廉使。 及我太祖卽位, 拜內府卿。 丁丑, 以本職兼司憲中丞。 時設奴婢辨定都監, 以斷中外爭訟, 以周爲都廳使, 治其事。 訟者雲集, 一聽詞訟, 輒記不忘, 若有匿情再訟者, 分析開諭, 摘伏如神, 人皆服之。 後罷辨定都監, 盡歸其務於都官, 以周陞判司水監事, 知刑曹事。 周能辨曲直, 訟者理屈自退, 故負者終無冤。 歲己卯, 勢家以非理見囑, 周不聽, 遂罷知刑曹事, 訟者恨之。 辛巳, 出爲慶尙道按廉黜陟使, 乙酉, 拜刑曹參議。 嘗與同僚議獄, 與長官意不合, 周力卞不聽。 周遂謝病在家, 居數月, 長官悔悟謝過, 乃就職。 丙戌秋(成), 轉戶曹左參議, 冬, 出判洪州牧事, 以疾免。 己丑, 除全羅道觀察使。 遇事略不遺忘, 人稱之曰: "日記觀察使。" 庚寅, 拜漢城府尹, 壬辰, 特拜參知議政府事。 上遇風雷之變, 慮賢良耆舊不見登用, 爰命宰執會議, 闕下衆議, 皆屬於周, 乃有是除。 尋以病風重聽辭。 遷漢城府尹, 出爲京畿觀察使, 復以重聽辭。 歲甲午, 上遇災求言, 周以謂: "中外官吏因循舊弊, 不遵律文, 不分輕重, 婦女例皆繫獄, 甚爲未便。 請自今一依律文, 奸罪死罪外, 婦女勿許囚禁。" 丙申, 陞資憲、開城留後司留後。 及世宗卽位, 判漢城府事, 以疾固辭。 至是感疾彌留, 子孫請進藥, 周笑曰: "世事極矣。 飮藥奚爲?" 子孫力請, 許進數(貽)
                〔貼〕
              。 及疾革, 乃遷正寢, 力疾扶起, 親自沐(洽)
                〔浴〕
              , 具衣(寇)
                〔冠〕
              而臥, 揮婦女使退, 敎其子曰: "凡喪制, 務從儉約。" 餘無及焉。 遂卒, 年八十有二。 訃聞, 輟朝一日, 致弔賜賻。 諡簡肅, 一德不懈簡, 執心決斷肅。 周嚴正恭儉, 聰明過人, 慮事深密。 平生不矯飾, 不妄言。 雖大寒暑, 必具冠帶, 終日端坐, 老且不怠。 居父母喪, 極其哀毁, 俗節必置酒爲會。 弟稠與倜, 皆皓首宰輔, 以子弟之禮事之, 周亦以父(況)
                〔兄〕
              之道待之, 友愛尤篤。 子誠。
地名: 安城 (京畿道, 郡)
年: 1452.0

○丁卯/世祖與瑢、皇甫仁、南智、金宗瑞、鄭苯、李穰、許詡及風水學提調鄭麟趾、李師純、中樞院副使朴堧等會朝啓廳。 世祖語仁曰: "今山陵, 朝廷大臣僉議審定, 何忽聽一小人邀功邪說, 而有此駁議?" 仁曰: "大君言之是也, 然如此之論, 不可不洞辨。" 遂令尹統、李賢老、金敬孫、魯穆、文孟儉等十餘人, 與睦孝智擧片簡, 逐款質問, 廣引地理諸書之說, 以辨其妄。 仍問孝智曰: "今汝以新陵爲不可, 汝所謂吉地, 安在?" 孝智曰 "麻田縣北癸坐丁向穴, 長湍縣北壬坐(丁)
                〔丙〕
              向穴, 山水之形, 勝於健元陵矣。" 於是議往視與否, 師純、堧、詡、麟趾、穰等曰: "令風水學提調一及郞廳等往見, 如何?" 世祖與瑢、仁智、宗瑞、苯等曰: "今新陵如或不用, 則當往審, 若以孝智之言爲無稽, 而以新陵爲吉, 則何煩往審耶? 獻陵、英陵距京不遠, 尙有大江越涉之艱。 今此兩縣距京甚遠, 間有大川非一, 世宗嘗曰: ‘壽陵須卜於獻陵傍側, 如未得, 則將起陵而用之。’ 先王之意, 以陪葬先陵爲貴耳。 且今大行大王, 亦嘗駐馬於英陵西岡, 問風水學官曰: ‘此汝等稱美之穴乎?’ 良久周覽, 雖不現說, 然其意則, 亦欲陪葬先陵也。 在天之靈, 豈肯遠離於此乎? 雖大臣之言, 若未合義, 不必曲從, 況孝智眇一目, 地理家所諱者也。 世宗已黜之, 孝智潛往看之, 非爲國家卜吉兆也, 欲毁人而售己, 僥倖萬一之用, 從而矜功, 希冀免賤耳。 安有先懷利心, 而事得其正者乎? 敢以小簡因緣啓達, 其不敬莫大焉, 宜鞫問治罪。" 遂啓下刑曹, 刑曹啓: "孝智以系賤目眇, 見黜於風水學, 謀復見用, 挾私上書, 罪應杖一百, 永屬黃海道殘弊站路轉運奴。" 命除永屬, 限年屬安城站吏。
地名: 安城 (京畿道, 郡)
年: 1455.0

○諭京畿、忠淸道觀察使曰: "道內付處廣州
              瑜、安城
              瑔、靑山
              瓔、牙山
              &#x2497D;, 幷奴婢只月給糧料, 酒肉、饌具, 勿許本邑支供。"

○諭京畿觀察使曰: "安城付處瑔妻完聚, 其奴婢供給之數, 依曾降諭書施行。"
地名: 安城 (京畿道, 郡)
年: 1456.0

○傳(曹)
                〔旨〕
              刑曹, 放司律院廳直定役車仲生、金得成、草之梁充軍河住持、鴻山安置安貴夫、忠淸道內廂充軍李吾乙麻、全羅右道充軍崔中、南海流裵時介、安置今古音龍、庭爐干定役林聰、鹽浦充軍方仲培、合浦庭爐干定役吾乙麻大、薺浦充軍崔禿衆、平海充軍林自知、安州庭爐干定役智孝根、從浦合排定役克愼、江界流仲孫、上土合排定役張祿、嘉山流僧雪祐、生陽日守定役方致正、長洞合排定役吳大山、安景ㆍ慈城充軍金龍浪、城浦充軍魯變、金郊日守定役崔訥金ㆍ金玉孫ㆍ崔於山ㆍ林孟敬、敬天日守定役僧惠明、安城日守定役金仁、龍泉日守定役白將軍、岊嶺日守定役申上佐。 傳旨義禁府, 放龜城官奴永屬張得流ㆍ朴根生ㆍ白存者ㆍ安吾乙未同、嘉山入居奴於里大、金巖日守定役性仇之ㆍ豆乙彦ㆍ金仲生ㆍ韓貴珍、寶山日守定役趙永之ㆍ末之ㆍ車於里大ㆍ朴莫山ㆍ金元柱ㆍ上左於末知、安城日守定役凡安ㆍ全莫同ㆍ金吾乙未同ㆍ金將軍ㆍ末訖若ㆍ老光應ㆍ金尹萬ㆍ金石、岊嶺日守定役梁和上ㆍ洪賚ㆍ上左莫同ㆍ內隱達ㆍ宋松莫山ㆍ李貴中、敬天日守定役李澄ㆍ朴春生ㆍ趙俊生ㆍ朴松衆
              伊ㆍ守丁、金郊日守定役李生ㆍ裵仲夫ㆍ田祿守ㆍ崔貴ㆍ奉得龍ㆍ內隱生ㆍ小知ㆍ鐵山ㆍ申小生ㆍ仍邑金、興義日守定役元得龍ㆍ金石同ㆍ孫者古未ㆍ長敬山
              守ㆍ亡應知、洞仙日守定役姜田中ㆍ夫今音同ㆍ莫同ㆍ金莫生、龍泉日守定役仇叱同、黔毛浦充軍守叱仇未ㆍ於里同、玉浦充軍徐莫三、法聖浦充軍曺白同、蔚山內廂充軍吾乙麻知、所江充軍崔善敬ㆍ洪山、廣巖充軍金者斤同ㆍ張生、司律院廳直定役金仲富ㆍ韓知ㆍ洪延。
地名: 安城 (京畿道, 郡)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 安城 (京畿道, 郡)
年: 1468.0

○漢城府尹李石亨奴朴連, 往懷德縣, 因徵債殺人。 上遣史官南季堂, 謂石亨曰: "卿奴朴連殺人, 可速拿來。" 石亨對曰: "朴連者, 本是臣奴, 今與女壻, 居安城郡, 若命拿來, 則臣當使人拿來。" 季堂以此回啓, 上令石亨執致之。
地名: 安城 (京畿道, 郡)
年: 1485.0

○庚子/受常參, 視事。 直提學金訢將刑曹啓本啓: "安城囚强盜(窰)
                〔窩〕
              主崔興孫, 律該斬不待時、妻子永屬所在官奴婢。" 命減死。
地名: 安城 (京畿道, 郡)
年: 1488.0

○都承旨宋瑛自義禁府來啓曰: "番佐前問時云: ‘祖母遇害後, 叔父成根以祖母所藏奴婢文記, 卽授我使藏之。’ 今日更問, 則: ‘祖母被殺後, 成根以其文記, 卽授其妻使藏之。 及事發, 安城郡守以差使員推問時, 成根以其文書貽我, 謂我曰: 「若問於汝, 答曰, 祖母被殺後, 成根卽授我也。’」 此說實直辭也, 故番佐已保放。 三切隣則有更問事, 不可放也。" 傳曰: "知道。 今旱災之變, 雖不知因某事而致之, 予恐子而殺母如成根輩有以致之也。 是不可不速鞫也。"
地名: 安城 (京畿道, 郡)
年: 1497.0

○丙寅/御經筵。 侍講官張順孫進講《綱目》, 至(姑藏)
                  〔姑臧〕
                
              長孔奮在職四年, 力行淸潔。 及從融入朝, 諸守令財貨連轂, 惟奮無資, 單車就道。 帝以是賞之, 啓曰: "此光武之尙廉潔也。 凡淸簡者褒之, 貪汚者黜之, 然後人皆砥礪名節矣。" 又至帝嘗出獵, 車駕夜還, 上東門候郅惲拒關不開, 又啓曰: "郅惲以光武夜還爲非, 故拒而不納。 人君好遊畋, 非社稷計也。" 司諫崔溥曰: "人君心術正然後, 賞罰不僭, 賞罰僭則用人顚倒, 天變亦由此而生。 以近日之事觀之, 金孝江重犯大罪, 不痛治以法, 刑罰僭矣。 韓曾以有老親, 辭密陽府使, 吏曹當以近道守令相換, 而授忠翊府都事。 及司憲府論其降敍, 則又遽陞於正, 甚未便。 評事雖曰只掌書記, 若有事變, 則身擐甲冑, 衝冒矢石。 故成宗以柳順汀再授評事, 以其能射御也。 近來評事如李孝文、李云秠、宋誡皆不解射, 豈堪其任? 今選儒將試射者, 將以用於緩急也。 請選儒將中能射御者差遣。 弘文館討論經史, 輔益聖德, 而今或補外不可。" 王曰: "守令親民之職, 必擇賢能, 而後用之。 古云: ‘與我共理者, 其惟良二千石乎!’ 成宗朝間用弘文館員補外, 重其任也。" 溥曰: "帷幄之中, 朝夕論思, 裨益弘多。 有時差遣可也, 不可爲定法。 濟用監副正掌紗羅綾段許多物件, 而其司奴隷, 奸黠尤甚。 韓陟老耄, 出納之際, 其不爲奸人所欺乎? 安邦彦狂悖不識事理, 所掌有金銀器皿, 若不能檢擧, 則必爲人所偸矣。 請以閑官換之。" 王曰: "邦彦有何狂悖事?" 溥曰: "不可枚擧, 飮酒則尤狂。" 王曰: "金銀器皿非邦彦所獨擅也。" 溥曰: "諺云: ‘一人爲盜, 十人不能禁。’ 前此盜竊文昭殿鍮器, 亦足懲也。" 持平郭宗元論啓安該、朴承燧、申從洽事, 且曰: "如以縣監換主簿之類, 猶可單望, 若於陞職則不可。 魯山朝凡注擬, 雖備三望, 吏曹所屬意者, 付黃標以啓, 至今譏其弄權, 不可不戒。" 王曰: "單望已有前例, 非吏曹自爲也。 且任則勿疑, 疑則人君當獨爲之。 且以魯山朝事言之過矣。" 溥曰: "近者以愼敦義爲宣傳官, 外間皆以爲不可。 夫爵者人君亦不得自專, 況吏曹乎? 功臣者之後, 未陞堂上者多, 而不敢上言者, 知官爵之不可妄求。 若衷敎母上言, 固當罪之, 而反陞之未便。" 宗元曰: "其母雖欲上言, 爲子者少有廉恥, 則諫而止之。" 王不答。 特進官崔應賢曰: "臣爲慶州府尹時, 觀水軍防禦措置甚疎。 國家設水軍本意, 欲使萬戶領軍卒, 聚糇糧、具器械, 常在船上, 備不虞也。 我朝自丙子年一寇之後, 昇平百年, 邊塵不驚。 成宗慮倭虜乘其不意, 命築城, 爲避賊之所。 今則萬戶常率軍卒, 長在城內, 兵船空泊於水濱。 虜雖無識, 凶狡有餘。 脫有詐爲漁船, 依于島嶼, 乘間竊發, 縱火焚掠, 則孰能(能)禦之? 且薺浦等處兵船, 與倭船雜泊, 而兵船又不輕利、牢實。" 王曰: "有備無患, 當與大臣商議處置。" 知事李世佐曰: "應賢之言至當。 慶尙右道、全羅左道防禦最緊。 前此(何叔溥)
                  〔河叔溥〕
                
              爲節度使時, 無竊發之害。 若邊將得人, 則萬戶不得偸安城內, 而邊患熄矣。" 應賢又曰: "國家重待倭奴, 彼妄以謂: ‘朝廷畏我。’ 便生驕心。 若邊將處置失宜, 必生大患。" 王顧左右曰: "此意何如?" 領事魚世謙曰: "此至論也。 備禦之策, 令兵曹議啓。" 傳于兵曹曰: "各浦設堡, 備不虞也, 而僉使、萬戶恒在城中, 設有賊變, 則船隻先爲敵人所奪。 且兵船非徒貴於堅緻, 必利於水上, 然後可以制敵。 自今水軍長在船上, 造船必使輕利。 且令水軍節度使常時巡行, 不由陸路可也, 其議以啓。"
地名: 安城 (京畿道, 郡)
年: 1515.0

○丁丑/臺諫啓前事。 憲府又啓: "安城郡守張終孫, 以官婢通奸事, 風聞爲公事, 衙前及官奴婢等皆刑訊, 至於一二次, 皆發明。 今當更推, 但人吏等, 扶持風俗, 守令所犯, 例不服招。 今於嚴寒, 以非自己之事, 而累受刑訊, 隕命可慮, 故不更推矣。 但終孫已被惡名, 騰播遠近, 不可在職, 請遞。" 傳曰: "沈貞、張終孫, 其遞之, 餘不允。"